Manuel Urrutia Lleó

Manuel Urrutia Lleó (født 8. desember 1901 i Yaguajay, død 5. juli 1981 i Queens, New York) var jurist, dommer i Santiago de Cuba og fungerte som provisorisk president på Cuba i perioden 3. januar 1959 – 17. juli 1959. 

Urrutia var ikke medlem av noe parti eller revolusjonær gruppe som for eksempel 26. juli-bevegelsen eller El Directorio Revolucionario (Det revolusjonære direktorat), men hadde vunnet respekt hos de revolusjonære for sin juridiske integritet. Blant annet hadde han som dommer i Santiago de Cuba nektet å ilegge revolusjonære harde straffer fordi han ikke kunne se at lovverket krevde harde straffer for overtredelser begått mot president Fulgencio Batista, som ikke var blitt valgt av folket i henhold til grunnloven av 1940. En av dem som fikk milde straffer, var Frank Pais, lederen for 26. juli-bevegelsen i provinsen Oriente. 

Den revolusjonære regjeringen under president Urrutia bestod av 25 personer.LatinAmericanstudies.org: Cuban Revolutionary Government Cabinet of President Manuel Urrutia Lleó, January 1959

Referanser

 Eksterne lenker 
 Urrutia anklager Batista i 1958 for brudd på menneskerettighetene, New York Times, på www.latinamericanstudies.org (engelsk)

Kategori:Cubanske politikere
Kategori:Personer fra provinsen Sancti Spiritus